1985R0027 — FI — 18.12.1992 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

▼B

KOMISSION ASETUS (ETY) N:o 27/85,

annettu 4 päivänä tammikuuta 1985,

oliiviöljyalan erityistoimenpiteistä annetun asetuksen (ETY) N:o 2262/84 soveltamista koskevista yksityiskohtaisista säännöistä

EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon oliiviöljyalan erityistoimenpiteistä 17 päivänä heinäkuuta 1984 annetun neuvoston asetuksen (ETY) N:o 2262/84 ( 1 ) ja erityisesti sen 5 artiklan, sekä katsoo, että sekä katsoo, että asetuksen (ETY) N:o 2262/84 1 artiklan mukaisesti jokaisen tuottajajäsenvaltion, jonka tuotanto on vähimmäismäärää suurempi, on perustettava erityinen toimielin, joka vastaa tietyistä tuotantotukijärjestelmään liittyvistä tarkastuksista ja toimista; tämän toimielimen on pystyttävä suorittamaan kyseisessä asetuksessa säädetyt tehtävät; tämän vuoksi jokaisella toimielimellä on oltava näiden tehtävien suorittamiseen tarvittavat vähimmäisominaisuudet, tuotantotukijärjestelmän soveltamiseksi moitteettomasti ja tehokkaasti asetuksen (ETY) N:o 2262/84 1 artiklan 3 kohdassa säädetään, että kyseisen jäsenvaltion on myönnettävä sille kaikki toimivaltuudet, jotka ovat tarpeen sen tehtävien suorittamiseksi; tämän vuoksi jokaisen asianomaisen jäsenvaltion on myönnettävä toimielimen tarkastajille erityisesti toimivaltuudet päästä tarkastusten kohteena olevien henkilöiden kaikkiin ammattitoimintaan liittyviin tiloihin ja alueisiin, vaatia tietoja ja tehdä tarkastuksia, jotka ovat tarpeen toimielimen tehtävän suorittamiseksi, asianomaisten jäsenvaltioiden olisi toteutettava kaikki tarvittavat toimenpiteet tarkastusten kohteena olevien henkilöiden, joiden etuihin nämä tarkastukset voivat vaikuttaa, oikeuksien suojelemiseksi, toimielimen on harjoitettava toimintaansa toimintaohjelman ja talousarvion mukaisesti, jotka kyseinen jäsenvaltio laatii toimielimen ehdotuksesta komissiota kuultuaan; tämän vuoksi olisi säädettävä tämän ohjelman ja tämän talousarvion vähimmäissisällöstä sekä menettelystä, jota on noudatettava niitä laadittaessa ja tehtäessä niihin mahdollisesti muutoksia, asetuksen (ETY) N:o 2262/84 1 artiklan 4 kohdan mukaisesti komissio seuraa säännöllisesti toimielinten toimintaa; tämän vuoksi olisi säädettävä menettelystä, jolla komissiolle annetaan tieto näiden toimien edistymisestä, komissio avustaa toimielinten tosiasiallisten kustannusten rahoittamisessa kolmena ensimmäisenä markkinointivuonna; tämän vuoksi olisi säädettävä tähän rahoitukseen liittyvistä menettelyistä sekä mahdollisista siihen liittyvistä tarkastusmenettelyistä, erityisten tarkastustoimielinten käyttöön ottamiseksi tuottajajäsenvaltiossa tarvittavan määräajan vuoksi on suotavaa, että markkinointivuodeksi 1984/1985 säädetään erityisiä yksityiskohtaisia sääntöjä, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN:

1 artikla

1. Asetuksen (ETY) N:o 2262/84 1 artiklan 1 kohdan mukaisesti jokaisen tuottajajäsenvaltion on perustettava viimeistään 31 päivänä maaliskuuta 1985 erityinen toimielin, joka vastaa kyseisessä asetuksessa säädetyistä tarkastuksista ja toimista.

▼M1

Espanjan ja Portugalin osalta tämä määräaika kuitenkin lykätään 1 päivään marraskuuta 1986.

▼B

2. Jäsenvaltioiden, joiden neljän viimeisen markkinointivuoden aikana tuotantotukeen oikeutettujen määrien keskiarvon perusteella arvioitu tuotanto ei ole suurempi kuin 3 000 tonnia, ei tarvitse perustaa kyseistä toimielintä.

2 artikla

1. Jokaiselle toimielimelle on myönnettävä sen tehtävien suorittamiseen tarvittava oikeuskelpoisuus.

2. Asetuksen (ETY) N:o 2262/84 1 artiklan 4 kohdassa tarkoitetun toimintaohjelman ja talousarvion mukaisesti kunkin toimielimen on voitava riippumattomasti ottaa työhön henkilöstönsä, järjestää toimintansa ja suorittaa siihen liittyvät menot.

▼M3

3. Toimielimen henkilöstön lukumäärän, pätevyyden, koulutuksen ja kokemuksen, heidän käytettävissään olevien keinojen sekä osastojen järjestämisen on mahdollistettava asetuksen (ETY) N:o 2262/84 1 artiklan 2 kohdassa tarkoitettujen tehtävien suorittaminen.

Erityisesti tarkastuksista vastaavilla edustajilla on oltava tekninen tietämys ja soveltuva kokemus neuvoston asetuksilla (ETY) N:o 3089/78 ( 2 ) ja (ETY) N:o 2261/84 ( 3 ) ja komission asetuksilla (ETY) N:o 3061/84 ( 4 ) ja (ETY) N:o 2677/85 ( 5 ) säädettyjen tarkastusten varmistamiseksi erityisesti viljelytietojen arvioinnin, myllyjen ja pakkausyritysten teknisen tarkastuksen ja varasto- ja rahoituskirjanpitojen tutkimisen osalta.

4. Asetuksen (ETY) N:o 2262/84 mukaisesti toimielimille osoitettujen tehtävien suorittamiseksi kyseisen jäsenvaltion on annettava edustajille aiheelliset toimivaltuudet kaikkien tietojen ja todisteiden keräämiseksi sekä säädettyjen tarkastusten mukaisten kaikkien tarvittavien tarkistusten suorittamiseksi sekä erityisesti:

a) kirjanpidon ja muiden liikeasiakirjojen tarkastamiseksi;

b) kirjanpidon ja liikeasiakirjojen jäljennösten tai otteiden ottamiseksi;

c) suullisten selvitysten vaatimiseksi paikalla;

d) kaikkiin tarkastusten kohteena oleviin ammattitoimintaan liittyviin tiloihin ja alueisiin pääsemiseksi;

e) näytteiden ottamiseksi tarkastusten kohteena olevien luonnollisten henkilöiden ja oikeushenkilöiden hallussa olevasta oliiviöljystä.

Jokaisen jäsenvaltion on toteutettava tarvittavat toimenpiteet tarkastusten kohteena olevan luonnollisen henkilön tai oikeushenkilön oikeuksien säilyttämiseksi, jotka niiden kansallinen oikeusjärjestelmä on niille antanut.

Jokaisen jäsenvaltion on annettava viranomaisten havainnoille kansallisen oikeusjärjestelmänsä tunnustama laajin todistusvoima.

▼B

3 artikla

▼M3

1. Toimielin ehdottaa kullekin markkinointivuodelle markkinointivuodesta 1985/1986 alkaen toimintaohjelmaa ja siihen liittyvää alustavaa talousarviota.

Toimintaohjelman on taattava tarkastettavien luonnollisten henkilöiden ja oikeushenkilöiden edustavuus, sanotun kuitenkaan rajoittamatta voimassaolevassa yhteisön lainsäädännössä säädettyjen erityisvaatimusten soveltamista.

Jos jollakin toiminta-alalla tai määrätyllä alueella on erityinen poikkeamien vaara, kyseinen ala tai alue on otettava huomioon ensisijaisesti.

2. Ohjelman on sisällettävä erityisesti:

a) asetuksen (ETY) N:o 2261/84 16 artiklan mukaisesti perustetun ATK-rekisterin tietojen käyttösuunnitelma, mukaan lukien oliivinviljelyä koskevan rekisterin täytäntöönpanosta tuloksena olevat tiedot;

b) suunnitelma ja yksityiskohtaiset säännöt tarkastusten toteuttamisesta, jotka se aikoo suorittaa;

c) toimintasuunnitelma oliivi- ja öljytuotosten laatimiseksi;

d) suoritettavien tiedustelujen, jotka koskevat oliiviöljyn, uutetun oliiviöljyn ja niiden sivutuotteiden käyttötarkoitusta, sekä tuodun oliiviöljyn ja uutetun oliiviöljyn alkuperää koskevien tutkimusten kuvaus;

e) maininta muista toimista, joita on suoritettava jäsenvaltion aloitteesta tai komission pyynnöstä asetuksen (ETY) N:o 2262/84 1 artiklan 2 kohdan toisen alakohdan mukaisesti;

f) suunnitellut henkilöstön koulutustoimet;

g) luettelo edustajista, jotka vastaavat yhteydenpidosta komissioon.

Jokaisen toimintaohjelmassa olevan toiminta-alan osalta toimielimen on lisäksi mainittava alustava henkilöstön käyttötarve työpäivinä henkeä kohti.

▼B

3. Toimielimen talousarvion on sisällettävä riittävän yksityiskohtaisesti vähintään seuraavat osastot:

1. henkilöstösuunnitelma,

2. henkilöstömenot,

3. hallintomenot,

4. erityistoimista aiheutuvat menot,

5. investointimenot,

6. muut menot,

7. tulot kyseisestä jäsenvaltiosta,

▼M3

8. Euroopan yhteisöjen rahoitusosuus asetuksen (ETY) N:o 2262/84 1 artiklan 5 kohdan nojalla,

9. asetuksen (ETY) N:o 2262/84 1 artiklan 5 kohdan soveltamisesta aiheutuvat tulot,

▼B

10. muut tulot.

4. Toimintaohjelmaesityksen ja alustavan talousarvion esityksen laatimiseksi toimielimen on otettava huomioon yhteisön oikeudellisen sääntelyn mukaisesti tehtävien tarkastusten laajuus, edeltävien markkinointivuosien aikana saatu kokemus, sekä havainnot ja huomautukset, jotka komissio on mahdollisesti tehnyt ennen kyseisen esityksen laatimista, sanotun kuitenkaan rajoittamatta asianomaisen jäsenvaltion omaa vastuuta.

4 artikla

1. Toimielimen on toimitettava viimeistään 15 päivänä elokuuta kunakin vuonna toimintaohjelmaa ja alustavaa talousarviota koskeva esityksensä asianomaiselle jäsenvaltiolle. Jäsenvaltion on laadittava tämän esityksen perusteella toimintaohjelma ja alustava talousarvio; sen on toimitettava ohjelma ja talousarvio komissiolle viimeistään 15 päivänä syyskuuta kunakin vuonna.

▼M3

Komissio voi kolmenkymmenen päivän kuluessa vaatia jäsenvaltiota tekemään talousarvioon ja toimintaohjelmaan tarkoituksenmukaisiksi katsomansa muutokset, sanotun kuitenkaan rajoittamatta jäsenvaltion omaa vastuuta.

▼B

2. Asianomaisen jäsenvaltion on vahvistettava toimielimen toimintaohjelma ja talousarvio lopullisesti viimeistään 31 päivänä lokakuuta kunakin vuonna ja toimitettava ne välittömästi komissiolle.

3. Asianomaiset jäsenvaltiot voivat tarvittaessa tarkastusten tehostamiseksi muuttaa toimielimen toimintaohjelmaa ja talousarviota määrätyn markkinointivuoden aikana komission suostumuksella sillä edellytyksellä, että talousarvioon merkittyä kokonaismäärää ei koroteta.

▼M3

Erityistilanteessa, jossa on oliiviöljyalaa koskevan yhteisön lainsäädännön oikean soveltamisen vakavasti vaarantavan petoksen mahdollisuus, toimielimen on kuitenkin ilmoitettava asiasta kyseiselle jäsenvaltiolle ja komissiolle. Tässä tapauksessa toimielin voi muuttaa suunnitelmaansa ja yksityiskohtaisia sääntöjä tarkastusten toteuttamisesta saatuaan luvan kyseiseltä jäsenvaltiolta. Tämän jäsenvaltion on ilmoitettava siitä viipymättä komissiolle.

▼B

Jos jäsenvaltio tai komissio antaa markkinointivuoden kuluessa toimielimelle tehtäväksi erityistutkimuksia, ohjelmaa ja talousarviota muutetaan sen mukaisesti. Nämä muutokset tehdään noudattamalla vastaavasti 1 ja 2 kohdassa tarkoitettua menettelyä.

5 artikla

1. Jotta komission edustajat voisivat seurata toimielimen toimintaa asetuksen (ETY) N:o 2262/84 1 artiklan 4 kohdan mukaisesti, toimielimen on toimitettava asianomaiselle jäsenvaltiolle ja komissiolle kunkin kuukauden 15 päivänä seuraavaa kuukautta koskeva suunniteltujen hallinto- ja tarkastustoimien ohjelma. Toimielimen on myös ilmoitettava välittömästi komissiolle ja asianomaiselle jäsenvaltiolle kaikista mahdollisista toimintojen kuukausittaisen ohjelman toteuttamista koskevista muutoksista.

▼M3

2. Toimielimen on toimitettava jäsenvaltiolle ja komissiolle kunkin vuosineljänneksen päättymistä seuraavien kolmenkymmenen päivän kuluessa yhteenveto suoritetuista toimista, johon on liitetty rahoitusta koskeva selvitys, josta ilmenee käteiskassatilanne sekä suoritetut menot talousarviolukua kohti, sekä luettelo vuosineljänneksen aikana suoritetuissa tarkastuksissa todetuista rikkomuksista, jotka voisivat antaa aihetta hallinnollisiin tai rikosoikeudellisiin seuraamuksiin.

3. Komission, asianomaisen jäsenvaltion ja toimielimen edustajien on kokoonnuttava vähintään kerran vuosineljännestä kohti tutkimaan toimielimen suorittamia ja suunnittelemia toimia, näiden toimien seurauksia sekä toimielimen yleistä toimintaa.

4. Sen varmistamiseksi, että komissio on edustettuna toimielimen johtavissa elimissä asetuksen (ETY) N:o 2262/84 1 artiklan 3 kohdan mukaisesti, toimielimen on toimitettava komissiolle tiedoksi teleksillä tai telekopiona vähintään kuusi päivää ennen kutakin sen neuvottelu- tai johtoelimen kokousta kokouksen päivämäärä, vastaava esityslista sekä asiakirjat, joista siellä keskustellaan.

▼B

6 artikla

1. Kyseisen jäsenvaltion on toimitettava komissiolle viimeistään 31 päivänä toukokuuta kunakin vuonna edeltävän markkinointivuoden tulostili sekä kertomus, jonka on laatinut tämän toimielimen valvonnasta vastaava jäsenvaltion viranomainen.

▼M3

2. Komissio tekee kuuden kuukauden kuluessa tästä päivämäärästä päätöksen määrästä, joka edustaa tuottajajäsenvaltioille kyseistä toimintaa varten myönnettäviä toimielimen todellisia menoja. Tämä määrä, josta on vähennetty 4 kohdassa tarkoitetut ennakkomaksut, maksetaan sen jälkeen, kun on todettu, että toimielin on suorittanut tehtävänsä.

▼B

3. Tulostilin tarkastamiseksi komission edustajilla on myös pääsy toimielinten rahoitusta koskeviin asiakirjoihin ja tositteisiin.

4. Toimielimen toiminnasta aiheutuvia määrättyä markkinointivuotta koskevia menoja edustava määrä maksetaan ennakolta neljännesvuosittaisina maksuerinä, jotka komissio on vahvistanut kyseisen jäsenvaltion suostumuksella toimielimen alustavan talousarvion perusteella. Komissio voi kuitenkin muuttaa kuukausittaisten maksuerien määrää ottaakseen huomioon 5 artiklan 2 kohdassa tarkoitettujen neljännesvuosikertomusten perusteella laskettujen menojen aikataulun.

▼M3

7 artikla

Asetuksen (ETY) N:o 2262/84 1 artiklan 4 kohdan mukaisesti jäsenvaltioiden on toimitettava komissiolle tiedoksi kolmenkymmenen päivän kuluessa kunkin vuosineljänneksen päättymisestä:

— luettelo rikkomuksista, jotka toimielin on todennut edeltävän vuosineljänneksen tarkastuksissa ja jotka voisivat antaa aihetta hallinnollisiin tai rikosoikeudellisiin seuraamuksiin; rikkomuksen laatu ja vakavuus on tarkennettava,

— jäsenvaltion toimivaltaisten viranomaisten tekemät päätökset hallinnollisista tai rikosoikeudellisista seuraamuksista tai tuomitsematta jättämisistä ensimmäisessä alakohdassa tarkoitetun toimielimen laatiman luettelon perusteella; jokaisen päätöksen osalta on tarkennettava seuraamuksen laatu ja vakavuus, sen vaikutukset ja sen mahdollinen määrä, seikka, että rikkomus on toistuva, sekä seuraamuksen kohteena oleva luonnollinen henkilö tai oikeushenkilö ja seuraamuksen määrännyt toimivaltainen viranomainen.

▼M3 —————

▼B

►M3 8 ◄ artikla

Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.

▼M3 —————

▼B

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

( 1 ) EYVL N:o L 208, 3.8.1984, s. 11

( 2 ) EYVL N:o L 369, 29.12.1978, s. 12

( 3 ) EYVL N:o L 208, 3.8.1984, s. 3

( 4 ) EYVL N:o L 288, 1.11.1984, s. 52

( 5 ) EYVL N:o L 254, 25.9.1985, s. 5